text: Nu skal chefen konkurrere
  24 februar 2015 kl. 06.40
  Danmarks bedste kok blev kåret søndag. Nu skal hans chef prøve, om hun kan blive Europas bedste kok.
  Lasse Starup Petersen blev søndag kåret som Danmarks bedste kok. Til daglig er han kok på Ti Trin Ned i Fredericia, og tirsdag skal hans chef ? Mette Gassner ? i konkurrence, skriver Fredericia Dagblad.
  Hun skal konkurrere med andre superkokke om, hvem der skal repræsentere Danmark, når Bocuse d?or afvikles i Frankrig senere på året.
  Her konkurrerer man mod Europas dygtigste kokke.
  Tirsdag konkurrerer Mette Gassner blandt andre mod Rasmus Munk fra restaurant Tree Top på hotel Munkebjerg i Vejle. Han blev nummer tre i søndagens kåring af Danmarks bedste kok.
  